มันแน่นอน น้องโอ๋-เพชรดำ ตะบันกำปั้นในศึก ONE: WARRIORS OF LIGHT
น้องโอ๋ ไก่ย่างห้าดาว เตรียมขึ้นป้องกันเข็มขัด ONE มวยไทย รุ่นแบนตัมเวตครั้งแรกกับผู้ท้าชิงชาวญี่ปุ่น ขณะที่ เพชรดำ เพชรยินดีอะคาเดมี เตรียมดวลเดือดกับคู่ปรับชาวแอลจีเรีย ซึ่งมีเข็มขัดแชมป์คิกบ็อกซิ่ง รุ่นฟลายเวต ที่ว่างอยู่เป็นเดิมพัน,วันที่ 8 เม.ย.62 วัน แชมเปียนชิพ เผยคู่เอกและคู่รองของศึก ONE: WARRIORS OF LIGHT ที่จะระเบิดความมันในวันที่ 10 พฤษภาคมนี้ ที่อิมแพ็ค อารีน่า เมืองทองธานี ซึ่งถือเป็นอีกครั้งที่เหล่าทัพนักกีฬาศิลปะป้องกันตัวระดับโลกมากมาย จะได้มาโชว์ทักษะอันน่าทึ่งที่ประเทศไทย ,โดยคู่เอก จะเป็นการป้องกันเข็มขัดแชมป์ ONE มวยไทย รุ่นแบนตัมเวตของ น้องโอ๋ ไก่ย่างห้าดาว พบกับ ฮิโรอากิ ซูซูกิ ผู้ท้าชิงชาวญี่ปุ่น ส่วนคู่รองจะเป็นการพบกันระหว่าง เพชรดำ เพชรยินดีอะคาเดมี บู๊สนั่นกับ The Sniper เอเลียส มาห์มูดี จากแอลจีเรีย โดยมีเข็มขัด ONE คิกบ็อกซิ่ง รุ่นฟลายเวต ที่ว่างอยู่เป็นเดิมพัน,สำหรับ น้องโอ๋ คือตำนานที่ยังมีชีวิตแห่งวงการมวยไทย ดีกรีแชมป์มวยไทยหลายสมัย และได้รับการยกให้เป็นหนึ่งในกำปั้นที่มีอาวุธครบเครื่องที่สุดคนนึงตลอดกาล เขาเกิดในครอบครัวชาวนา เริ่มฝึกฝนมวยไทยตั้งแต่อายุ 9 ขวบ ก่อนใช้เวลาเพียง 2-3 ปี ก้าวขึ้นมาอยู่แถวหน้าของนักมวยรุ่นเดียวกัน จากนั้นเมื่ออายุได้ 14 ปี จึงตัดสินใจเดินทางเข้ากรุงเทพฯ เพื่อมุ่งมั่นเป็นนักมวยไทยอาชีพอย่างเต็มตัว,หนึ่งปีต่อมาเขาได้ขึ้นเวทีดังอย่าง ราชดำเนิน ก่อนเดินหน้าสั่งสมประสบการณ์อีกมากกว่า 300 ไฟต์ จนคว้าแชมป์มวยไทยแห่งชาติได้ 2 สมัย, แชมป์เวทีลุมพินี 4 สมัยใน 4 รุ่นน้ำหนัก รวมไปถึงแชมป์เวทีราชดำเนินด้วย,เมื่อช่วงต้นปีที่ผ่านมา น้องโอ๋ สามารถคว้าแชมป์ ONE มวยไทย รุ่นแบนตัมเวตมาครองได้สำเร็จ หลังชนะคะแนนเอกฉันท์ หาน จือ หาว กำปั้นชาวจีน ในศึก ONE: CLASH OF LEGENDS ซึ่งตอนนี้เขาพร้อมแล้ว ที่จะขึ้นสังเวียนป้องกันเข็มขัดแชมป์ครั้งแรก,ด้าน ฮิโรอากิ ซูซูกิ คือหนึ่งในยอดฝีมือที่มีลีลาน่าตื่นเต้นของ ONE Super Series ประเดิมเวทีด้วยการชนะ ไดวิดัส ดานีลา เมื่อเดือนพฤศจิกายนปีที่แล้ว จากนั้นอัด Jordan Boy โมฮัมเหม็ด บิน มาห์มุด เมื่อเดือนมกราคมที่ผ่านมา ก่อนจะได้โอกาสครั้งยิ่งใหญ่ที่สุดในอาชีพ ด้วยการท้าชิงแชมป์กับตำนานชาวไทย,ส่วนคู่รองของรายการในค่ำคืนเดียวกัน เพชรดำ เพชรยินดีอะคาเดมี หวังสร้างประวัติศาสตร์ด้วยการเป็นแชมป์คนแรกของ ONE คิกบ็อกซิ่ง รุ่นฟลายเวต โดยมีคิวพบกับ The Sniper เอเลียส มาห์มูดี,สำหรับ เพชรดำ ดีกรีแชมป์มวยไทยหลายสมัย มีลูกเตะซ้ายทรงพลังเป็นเครื่องหมายการค้า มาจากค่ายดังอย่าง เพชรยินดีอะคาเดมี เช่นเดียวกับเพื่อนนักมวยร่วมค่ายชื่อ กระฉ่อนอย่าง เพชรมรกต และ เซราะกราว ตลอดเส้นทางนักมวยไทยอาชีพ เขาคว้าเกียรติยศมาครองมากมาย ทั้งแชมป์เวทีลุมพินีและแชมป์มวยไทยของ WBC รวมถึงแชมป์มวยรอบโตโยต้า มาราธอน ซึ่งตอนนี้ถึงเวลาแล้วที่ เพชรดำ จะได้มีโอกาสคว้าเข็มขัดที่ทรงคุณค่าอีกเส้นมาครอง ,ด้าน มาห์มูดี ก็มีดีกรีไม่ธรรมดา ด้วยการเป็นแชมป์มวยไทยหลายสมัยเช่นกัน โดยเจ้าตัวเริ่มฝึกซ้อมตั้งแต่อายุ 5 ขวบ ก่อนจะบินมายังถิ่นกำเนิดแม่ไม้มวยไทยที่ประเทศไทย เมื่ออายุได้ 9 ปี ชัยชนะไฟต์แรกในอาชีพของเขามาจากการน็อกคู่แข่งด้วยท่าเข่าลอย จนทำให้ได้รับฉายาว่า The Sniper ตามมา,ที่ผ่านมา มาห์มูดี มีสถิติการชกที่ยอดเยี่ยม โดยเฉพาะการชนะน็อกบ่อยครั้ง จนก้าวสู่ตำแหน่งแชมป์รายการ WMF, WPMF และ MTGP ก่อนจะได้โอกาสในการเป็นแชมป์ของ ONE ด้วยการดวลกับเพชรดำในครั้งนี้,สำหรับแฟนๆ สามารถอัพเดตข่าวสารความเคลื่อนไหวของ ONE Championship ได้ที่ www.onefc.com รวมทั้งทางทวิตเตอร์กับอินสตาแกรม @ONEChampionship และเฟซบุ๊ก ,https://www.facebook.com/ONEChampionship, ,นอกจากนี้ ยังสามารถสำรองบัตรชมการแข่งขัน ONE: WARRIORS OF LIGHT ได้แล้วที่ www.onefc.com และ www.thaiticketmajor.com 
น้องโอ๋ ไก่ย่างห้าดาว เตรียมขึ้นป้องกันเข็มขัด ONE มวยไทย รุ่นแบนตัมเวตครั้งแรกกับผู้ท้าชิงชาวญี่ปุ่น ขณะที่ เพชรดำ เพชรยินดีอะคาเดมี เตรียมดวลเดือดกับคู่ปรับชาวแอลจีเรีย
วัน แชมเปียนชิพ,น้องโอ๋ ไก่ย่างห้าดาว,เพชรดำ เพชรยินดีอะคาเดมี,มวยไทย,คิกบ็อกซิ่ง